A4-0152/97

Πρόταση οδηγίας του Συμβουλίου σχετικά με την καταγραφή των ατόμων που επιβαίνουν επιβατηγών πλοίων (COM(96)0574 - C4-0029/97 - 96/0281(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι περιορισμένη μόνον πρόοδος έχει σημειωθεί στον τομέα της ασφάλειας των θαλασσίων μεταφορών επιβατών κατά την δεκαετία που ακολούθησε το ατύχημα του επιβατηγού οχηματαγωγού πλοίου «Herald of Free Enterprise», στις 6 Μαρτίου 1987, κατά το οποίο βρήκαν το θάνατο 191 άτομα[semigr ]

(Τροπολογία 2)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι η έλλειψη πολιτικής βούλησης για τη βελτίωση των παραμέτρων ασφαλείας των θαλασσίων μεταφορών, έκφραση της οποίας υπήρξε και η αγνόηση των συστάσεων που περιέχονται στην έκθεση Sheen η οποία συντάχθηκε μετά την καταστροφή του «Herald of Free Enterprise», έχει οδηγήσει στην συνέχιση της ελάχιστα ικανοποιητικής αυτής κατάστασης[semigr ]

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι απαιτείται επειγόντως να καθορισθούν προδιαγραφές ασφαλείας για το σχεδιασμό και την κατασκευή επιβατηγών οχηματαγωγών πλοίων Ro- Ro, που θα περιλαμβάνουν πρόβλεψη για υδατοστεγή εγκάρσια διαφράγματα και προφυλακτήρες, και ότι οι προδιαγραφές αυτές πρέπει να ενταχθούν στα μελλοντικά μέτρα για τη βελτίωση της ασφάλειας στη θάλασσα[semigr ]

(Τροπολογία 4)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

ότι θα μπορούσε να εξεταστεί το ενδεχόμενο θέσπισης προδιαγραφών ασφαλείας για το σχεδιασμό και τη ναυπήγηση πλοίων Ro-Ro, σύμφωνα με τις διεθνείς απαιτήσεις, στο πλαίσιο της λήψης συμπληρωματικών μέτρων για τη βελτίωση της ασφάλειας των επιβατηγών πλοίων[semigr ]

(Τροπολογία 5)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Η παρούσα οδηγία εφαρμόζεται επίσης σε όλες τις «υποθάλάσσιες» σιδηροδρομικές ή σήραγγες συμπεριλαμβανομένης και της σιδηροδρομικής μεταφοράς οχημάτων η διαδρομή των οποίων υπερβαίνει τα είκοσι μίλια.

(Τροπολογία 6)

Άρθρο 2, παύλα 3α (νέα)

>Κείμενο μετά την ψηφοφορία στο ΕΚ>

- «Ποντοπόρο επιβατηγό πλοίο», κάθε πλοίο εκτός εκείνων που πλέουν αποκλειστικά σε εσωτερικές υδάτινες οδούς ή σε ύδατα ευρισκομενα εντός ή παραπλεύρως προασπισμένων υδάτων ή περιοχών όπου ισχύουν οι λιμενικοί κανονισμοί[semigr ]

(Τροπολογία 7)

Άρθρο 3, παράγραφος 1, εισαγωγική πρόταση

>Αρχικό κείμενο>

1. Η παρούσα οδηγία εφαρμόζεται σε όλα τα επιβατηγά πλοία με εξαίρεση:

>Κείμενο μετά την ψηφοφορία στο ΕΚ>

1. Η παρούσα οδηγία εφαρμόζεται σε όλες τις «υποθαλάσσιες» σιδηροδρομικές ή οδικές σήραγγες η διαδρομή δια μέσου των οποίων υπερβαίνει τα είκοσι μίλια και σε όλα τα επιβατηγά πλοία με εξαίρεση:

(Τροπολογία 8)

Άρθρο 6

>Αρχικό κείμενο>

Οι ακόλουθες πληροφορίες καταχωρούνται για όλα τα επιβατηγά πλοία τα οποία αναχωρούν από λιμένα κράτους μέλους και πραγματοποιούν ταξίδι άνω των 20 μιλίων από το σημείο αναχώρησής τους:

- το επώνυμο των ατόμων που επιβαίνουν του πλοίου,

- το όνομα ή το αρχικό γράμμα,

- το φύλο,

- η ηλικία ή ένδειξη για την κατηγορία ηλικίας (ενήλικος, παιδί, βρέφος) στην οποία ανήκει το άτομο,

- εφόσον παρέχονται οικειοθελώς από τον επιβάτη, πληροφορίες σχετικά με τις ειδικές φροντίδες ή τη βοήθεια που έχει ανάγκη ο εν λόγω επιβάτης σε επείγουσες καταστάσεις.

Οι πληροφορίες αυτές κοινοποιούνται το αργότερο εντός 30 λεπτών μετά την αναχώρηση του επιβατηγού πλοίου στον υπεύθυνο της εταιρείας.

>Κείμενο μετά την ψηφοφορία στο ΕΚ>

Οι ακόλουθες πληροφορίες καταχωρούνται για όλα τα επιβατηγά πλοία τα οποία αναχωρούν από λιμένα κράτους μέλους, εάν η κανονική διάρκεια του ταξιδίου υπολογίζεται σε δύο τουλάχιστον ώρες ή εάν η απόσταση ανάμεσα στους δύο λιμένες είναι τουλάχιστον 20 μίλια[semigr ]

- το επώνυμο των ατόμων που επιβαίνουν του πλοίου,

- το όνομα ή το αρχικό γράμμα,

- το φύλο,

- η ηλικία

- εφόσον παρέχονται οικειοθελώς από τον επιβάτη, πληροφορίες σχετικά με τις ειδικές φροντίδες ή τη βοήθεια που έχει ανάγκη ο εν λόγω επιβάτης σε επείγουσες καταστάσεις.

Ο κυβερνήτης διασφαλίζει ότι οι πληροφορίες αυτές, καθώς και ο αριθμός των επιβατών πριν από την αναχώρηση του επιβατηγού πλοίου κοινοποιούνται στον υπεύθυνο της εταιρείας.

(Τροπολογία 9)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

Όταν η κανονική διάρκεια του ταξιδιού μεταξύ δύο λιμένων θεωρείται κατώτερη των δύο ωρών ή όταν η απόσταση μεταξύ των λιμένων είναι μικρότερη από 20 μίλια, ο κυβερνήτης διασφαλίζει ότι ο αριθμός των επιβατών κοινοποιείται στον υπεύθυνο της εταιρείας.

(Τροπολογία 10)

Άρθρο 8, εισαγωγική πρόταση

>Αρχικό κείμενο>

Όλες οι εταιρείες που αναλαμβάνουν την εκμετάλλευση επιβατηγού πλοίου που αναφέρεται στο άρθρο 3,:

>Κείμενο μετά την ψηφοφορία στο ΕΚ>

Όλες οι εταιρείες που αναλαμβάνουν την εκμετάλλευση επιβατηγού πλοίου ή «υποθαλάσσιας» σιδηροδρομικής σήραγγας, που αναφέρονται στο άρθρο 3,:

(Τροπολογία 11)

Άρθρο 8, παράγραφος 2, δεύτερο εδάφιο

>Αρχικό κείμενο>

Η εταιρεία εξασφαλίζει ότι οι πληροφορίες που απαιτούνται από την παρούσα οδηγία κοινοποιούνται αμέσως στην αρμόδια αρχή ή μπορούν ανά πάσα στιγμή να τεθούν στη διάθεση της αρχής αυτής. Οι πληροφορίες δεν τηρούνται για μεγαλύτερο διάστημα απ' ό,τι είναι αναγκαίο για τους σκοπούς της παρούσας οδηγίας και γενικά απαλείφονται αμέσως μόλις το πλοίο φθάσει με ασφάλεια στον προορισμό του.

>Κείμενο μετά την ψηφοφορία στο ΕΚ>

Η εταιρεία εξασφαλίζει ότι οι πληροφορίες που απαιτούνται από την παρούσα οδηγία μπορούν ανά πάσα στιγμή να τεθούν στη διάθεση της αρμόδιας αρχής. Οι πληροφορίες δεν τηρούνται για μεγαλύτερο διάστημα απ' ό,τι είναι αναγκαίο για τους σκοπούς της παρούσας οδηγίας και γενικά απαλείφονται αμέσως μόλις το πλοίο φθάσει με ασφάλεια στον προορισμό του.

(Τροπολογία 12)

Άρθρο 9, παράγραφος 1

>Αρχικό κείμενο>

1. Ένα κράτος μέλος από τον λιμένα του οποίου αναχωρεί επιβατηγό πλοίο μπορεί να μειώνει το όριο των 20 μιλίων που ορίζεται στο άρθρο 6.

>Κείμενο μετά την ψηφοφορία στο ΕΚ>

1. Ένα κράτος μέλος από τον λιμένα του οποίου αναχωρεί επιβατηγό πλοίο μπορεί να μειώνει το όριο των δύο ωρών ή των 20 μιλίων που ορίζεται στο άρθρο 6.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της προτάσεως οδηγίας του Συμβουλίου σχετικά με την καταγραφή των ατόμων που επιβαίνουν επιβατηγών πλοίων (COM(96)0574 - C4-0029/97 - 96/0281(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(96)0574 - 96/0281(SYN) ((ΕΕ C 31 της 31.1.1997, σελ 5)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 84, παράγραφος 2 της Συνθήκης ΕΚ (C4-0029/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Προϋπολογισμών (A4-0152/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.